1999/214/EY: Neuvoston päätös, tehty 11 päivänä maaliskuuta 1999, neljännen AKT-EY-yleissopimuksen 366 a artiklan täytäntöönpanomenettelystä



Virallinen lehti nro L 075 , 20/03/1999 s. 0032 - 0033



NEUVOSTON PÄÄTÖS, tehty 11 päivänä maaliskuuta 1999, neljännen AKT-EY-yleissopimuksen 366 a artiklan täytäntöönpanomenettelystä (1999/214/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan, ottaa huomioon komission ehdotuksen (1), ottaa huomioon Euroopan parlamentin puoltavan lausunnon (2), sekä katsoo, että yhteisön kehitysyhteistyöpolitiikalla myötävaikutetaan perustamissopimuksen 130 u artiklan mukaisesti kansanvallan ja oikeusvaltion kehittämisen ja lujittamisen sekä ihmisoikeuksien ja perusvapauksien kunnioittamisen tavoitteeseen, Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on Mauritiuksessa 4 päivänä marraskuuta 1995 allekirjoitetulla sopimuksella muutettuna (jäljempänä "yleissopimus"), 5 artiklassa määrätään, että ihmisoikeuksien, kansanvallan periaatteiden ja oikeusvaltion kunnioittaminen on olennainen osa yleissopimusta, yleissopimuksen 366 a artiklassa määrätään, että jos osapuoli katsoo, että toinen osapuoli ei ole täyttänyt 5 artiklassa tarkoitettuihin olennaisiin seikkoihin liittyvää velvoitettaan, se voi pyytää toiselta osapuolelta neuvotteluja ja tietyissä olosuhteissa toteuttaa tarvittavat toimenpiteet, joihin voi tarvittaessa sisältyä yleissopimuksen soveltamisen keskeyttäminen asianomaiseen osapuoleen joko osittain tai kokonaan, olisi hyväksyttävä tehokas menettely tarvittavien toimenpiteiden toteuttamiseksi, yleissopimuksen 366 a artiklassa "osapuolella" tarkoitetaan yhtäältä yhteisöä ja Euroopan unionin jäsenvaltioita ja toisaalta kutakin AKT-valtiota, ja neuvostossa kokoontuneet jäsenvaltioiden hallitusten edustajat voivat yleissopimuksen kattamien ja jäsenvaltioiden toimivaltaan kuuluvien alojen osalta valtuuttaa samanaikaisesti neuvoston tekemään tarvittaessa myös näitä aloja koskevia päätöksiä tämän päätöksen 1 ja 2 artiklan perusteella, ON PÄÄTTÄNYT SEURAAVAA: 1 artikla Kun neuvosto komission tai jonkin jäsenvaltion aloitteesta katsoo, että jokin AKT-valtio ei ole täyttänyt Lomén yleissopimuksen 5 artiklassa tarkoitettuihin olennaisiin seikkoihin liittyvää velvoitettaan, kyseiseltä AKT-valtiolta pyydetään, ellei kyseessä ole erityisen kiireellinen tapaus, neuvotteluja yleissopimuksen 366 a artiklan 2 kohdan mukaisesti. Neuvosto tekee ratkaisunsa määräenemmistöllä. 2 artikla Jos neuvotteluilla 366 a artiklassa määrätyssä määräajassa ei ponnisteluista huolimatta ole päästy ratkaisuun, tai heti kiireellisessä tapauksessa tai osapuolen kieltäytyessä neuvotteluista, neuvosto voi kyseisen artiklan mukaisesti komission ehdotuksesta päättää määräenemmistöllä toteuttaa tarvittavat toimenpiteet mukaan lukien yleissopimuksen soveltamisen osittainen keskeyttäminen. Neuvosto tekee ratkaisunsa yksimielisesti, jos yleissopimuksen soveltaminen kyseiseen AKT-valtioon keskeytetään kokonaan. Nämä toimenpiteet pidetään voimassa, kunnes neuvosto on käyttänyt edellisessä kohdassa esitettyä soveltuvaa menettelyä tehdäkseen päätöksen aiemmin hyväksyttyjen toimenpiteiden muuttamisesta tai peruuttamisesta, tai mahdollisesti päätöksessä ilmoitetun ajan. Tämän vuoksi neuvosto tarkistaa edellä mainitut toimenpiteet säännöllisesti ja vähintään kuuden kuukauden välein. Neuvoston puheenjohtaja antaa tiedon näin hyväksytyistä toimenpiteistä kyseiselle AKT-valtiolle ennen niiden voimaantuloa. Neuvoston päätös julkaistaan Euroopan yhteisöjen virallisessa lehdessä. Kun toimenpiteet hyväksytään välittömästi, niistä annetaan tieto AKT-valtiolle samanaikaisesti kuin siitä pyydetään neuvotteluja. 3 artikla Euroopan parlamentille annetaan viipymättä täydelliset tiedot edellisten artiklojen mukaisesti tehdyistä päätöksistä. 4 artikla Tämä päätös tulee voimaan sitä päivää seuraavana päivänä, jona se on tehty. Se julkaistaan Euroopan yhteisöjen virallisessa lehdessä. Tehty Brysselissä 11 päivänä maaliskuuta 1999. Neuvoston puolesta J. TRITTIN Puheenjohtaja (1) EYVL C 119, 24.4.1996, s. 7 (2) Puoltava lausunto annettu 15 päivänä helmikuuta 1999 (ei vielä julkaistu virallisessa lehdessä).